open-index/open-wikipedia-markdown huggingface dataset:
காஷ்மீர நாடு

**காஷ்மீர நாடு** (Kasmira kingdom) பண்டைய பரத கண்டத்தின் வடக்கில் அமைந்த நாடுகளில் ஒன்றாகும். இந்நாடு தற்போதைய ஜீலம் ஆற்றின் கரையில் அமைந்த காஷ்மீர் சமவெளிப் பகுதியாகும்.
இதிகாச காலத்தின் போது நாகர் இன மக்கள் (Naga people)  இந்நாட்டில் அதிகம் வாழ்ந்தனர். புராணங்களில் குறிப்பிட்ட காசியப முனிவருக்குப் பிறந்த தட்சகன், வாசுகி  முதலான நாக இன மக்கள் வாழ்ந்த நிலப்பரப்பாகும். காஷ்மீரர்கள், குரு நாட்டின் கௌரவர்களின் கூட்டாளிகள் ஆவார்.

## மகாபாரதக் குறிப்புகள்
காஷ்மீர நாட்டை குறித்த அனைத்துக் குறிப்புகளும், மகாபாரத்தின் 6-வது பருவமான பீஷ்ம பருவத்தின், அத்தியாயம் 9-இல் உள்ளது. (மகாபாரதம் 6: 9).

### அமைவிடம்
பண்டைய பரத கண்டத்தில்  காஷ்மீர நாடு, காந்தாரத்திற்கு தென்கிழக்கிலும்; கேகய நாட்டிற்கு கிழக்கிலும், சிந்து நாடு, சௌவீர நாடு, சிவி நாடு மற்றும் ஆபீர நாடு ஆகியவற்றிக்கு வடக்கிலும் அமைந்திருந்தது (6, 9).

## இராசசூய வேள்வியில்
பரத கண்டத்தின் வடக்கிலும், மேற்கிலும் உள்ள காஷ்மீரர்கள், பகலவர்கள், தராதர்கள், கிராதர்கள், யவனர்கள், மகாபாரத கால சிதியர்கள், சிந்தியர்கள், சிவிக்கள், சௌவீரர்கள்,  கேகயர்கள், பாக்லீகர்கள் மற்றும் திரிகர்த்தகர்கள்,  பாண்டவர்களின் மூத்தவன் தருமராசன், இந்திரப்பிரஸ்தத்தில் நடத்திய இராசசூய வேள்வியில் பரிசுப் பொருட்களுடன் கலந்து கொண்டனர்.  

காஷ்மீரர்களையும், தராதர இனத்தவர்களை பரசுராமன் அழித்ததாக மகாபாரதம் 7, 68 -இல் கூறப்பட்டுள்ளது.

### காஷ்மீர நாட்டு ஆறுகள்
ஜீலம் ஆறு, விடத்தல ஆறு, சந்திரபாகா ஆறுகள், காஷ்மீர நாட்டிலும், தட்சகனின் நாக நாட்டிலும் பாய்ந்ததாக மகாபாரதம் கூறுகிறது.(3, 82).  காஷ்மீரச் சமவெளியில் பாயும் பல ஆறுகள் இறுதியில் சிந்து ஆற்றுடன் கலந்து விடுகிறது. (மகாபாரதம் 13, 25)

### பிற குறிப்புகள்
* புகழ் பெற்ற மன்னர்களான தட்சகன், அலர்கன், ஐலன், கரந்தாமன் ஆகியவர்களுடன் காஷ்மீர நாட்டின் மன்னர் ஒப்பிடப்படுகிறார்.

*காஷ்மீரத்தின் பெண் குதிரைகளைச் சிறப்பாக குறித்துள்ளது. (மகாபாரதம் 4: 9)

* நாகர்களின் வாழ்விடமாக காஷ்மீரம் குறிக்கப்பட்டுள்ளது.

## இதனையும் காண்க
*பரத கண்டம்

## மேற்கோள்கள்


பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
பகுப்பு:சம்மு காசுமீரின் வரலாறு
அங்க அரசு

**அங்க நாடு** (Anga Kingdom) பண்டைய பரத கண்டத்தின் கிழக்கில் அமைந்த நாடுகளில் ஒன்றாகும். அங்க நாடு தற்கால இந்தியாவின் கிழக்கில் உள்ள பிகார், ஜார்கண்ட் மற்றும் மேற்கு வங்காளத்தின் வடக்கு பகுதிகளையும் கொண்டிருந்தது.

மகாபாரத காவியத்தில் அங்க நாட்டிற்கு கர்ணனை மன்னராக, துரியோதனன் பட்டம் சூட்டியதாக ஆதி பருவத்தில் குறிப்பிடப்பட்டுள்ளது. அங்க நாட்டின் தலைநகராக சம்பாபுரி நகரம் விளங்கியது. மகத நாட்டு மன்னர் ஜராசந்தன் *மாலினிபுரி* எனும் நகரத்தை அங்க மன்னர் கர்ணனுக்குப் பரிசாக அளித்தான்.

## குருச்சேத்திரப் போரில்
அங்க நாட்டு மன்னன் கர்ணன், குருச்சேத்திரப் போரில் கௌரவர் அணியின் சார்பாக போரிட்டார். குருச்சேத்திரப் போரின் 16 மற்றும் 17வது நாள் போரின் போது, கௌவரப் படைகளுக்கு தலைமை ஏற்றார். போரில் அருச்சுனனால் கொல்லப்பட்டார். போருக்குப் பின்னர் கர்ணனின் மகன் இந்திரப்பிரஸ்தம் நாட்டிற்கு மன்னராக, பாண்டவர்களால் முடிசூட்டப்பட்டான்.

## இதனையும் காண்க
* வங்க நாடு
* கலிங்க நாடு
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
சிந்து நாடு

**சிந்து நாடு** (Sindhu kingdom) பரத கண்டத்தின் மேற்குப் பகுதியில் சிந்து ஆறு கடலில் கலக்கும் தற்கால பாகிஸ்தான் நாட்டின் சிந்து மாகாணத்தில் அமைந்திருந்தது. சிந்து நாடு பற்றிய குறிப்புகள் மகாபாரதத்தில் உள்ளது. சிந்து நாட்டை சிபியின் மகன்களில் ஒருவரான வீரசதர்பன் நிறுவியதாக கருதப்படுகிறது.  
சிந்து நாட்டு மக்களை சைந்தியர்கள் என்றும் சைந்தவான்கள் என்றும் அழைக்கப்பட்டனர்.
சிந்து நாட்டின் புகழ் பெற்ற ஆட்சியாளன் ஜயத்திரதன்,  குரு நாட்டு இளவரசியும், துரியோதனனின் தங்கையுமான துச்சலையின் கணவன் ஆவான். சௌவீர நாடு மற்றும் சிவி நாடு, சிந்து நாட்டின் சிறந்த கூட்டாளிகள் ஆவார். 
 
## மகாபாரதக் குறிப்புகள்
விருத்தசத்திரனின் மகன் சிந்து நாட்டு மன்னர் ஜெயத்திரதன் ஆவார். (3:262) சிந்து, சௌவீர நாடு, சிவி நாடு மற்றும் சில நாடுகளுக்கு மாமன்னர் என ஜெயத்திரதன் அழைக்கப்பட்டான் (மகாபாரதம் 3:265).  ஜெயத்திரதனுக்கு துச்சலை  (1:117)   தவிர, காந்தார நாடு மற்றும் காம்போஜ நாட்டு இளவரசிகளையும் மணந்தவர். (மகாபாரதம் 11: 22) 

குருச்சேத்திரப் போரில், அபிமன்யு இறக்க காரணமான சிந்து நாட்டரசன் ஜயத்திரதனை அருச்சுனன் கொன்றார்.

## இதனையும் காண்க
*பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:பாக்கித்தான் வரலாறு
பகுப்பு:இந்திய தொன்மவியல்
சால்வ நாடு

**சால்வ நாடு** (Salwa kingdom) பரத கண்டத்தின் மேற்கு நாடுகளில் ஒன்றாகும். மகாபாரத காவியத்தில் சால்வ நாட்டுடன் மத்திர நாடும் ஒன்றாக குறிக்கப்பட்டுள்ளது. சால்வ நாட்டின் தலைநகரம் *சௌபா*   ஆகும். புராணங்களில் குறிப்பிடப்படும் சால்வ நாட்டின் இளவரசன் சத்தியவான், மத்திர நாட்டு மன்னர் அஸ்வபதியின் மகள் சாவித்திரியின் கணவன் ஆவான். மகாபாரத வன பருவத்தில், சத்தியவான் சாவித்திரி வரலாறு கூறப்படுகிறது. (3: 291 - 3: 297).

## மகாபாரதக் குறிப்புகள்
### மத்திர நாட்டவர்களும், சால்வ நாட்டவர்களும்
வேத கால மன்னர் புருவின் ஏழு மகன்களில் மூவர் சால்வர்களாகவும்; நால்வர் மத்திரர்களாகப் பிரிந்து நாட்டை பங்கிட்டு ஆண்டதாக மகாபாரதத்தின் ஆதி பருவத்தில் கூறப்பட்டுள்ளது (1:121).

### சால்வ நாட்டு இளவரசனும் பீஷ்மரும்
சால்வ நாட்டு இளவரசன் (5:179)  காசி நாட்டின் இளவரசிகளில் ஒருவரான அம்பாவின் காதலன் ஆவார். குரு நாட்டின் இளவரசன் விசித்ரவீரியனுக்கு, காசி நாட்டு இளவரசிகளை திருமணம் செய்து வைக்க வேண்டி, சுயம்வர மண்டபத்தில் இருந்த காசி நாட்டு இளவரசிகளான அம்பா, அம்பிகை மற்றும் அம்பாலிகா ஆகியவர்களை பீஷ்மர் தனது தேரில் வைத்து கடத்திச் செல்கையில், சால்வ நாட்டு இளவரசன் தனது காதலியான அம்பாவை மீட்க, பீஷ்மருடன் போரிட்டு தோற்கிறான். அம்பா, சால்வ இளவரசனின் காதலி என அறிந்த பீஷ்மர், அம்பாவை சால்வனிடம் செல்ல அனுமதிக்கிறார். ஆனால் சால்வ இளவரசன் அம்பாவை மணக்க மறுத்தான். தன் காதலனை அடைய தடையாக இருந்த பீஷ்மரை அடுத்த பிறவியில் கொல்லச் சபதம் மேற்கொண்டு தீக்குளிக்கிறாள். அம்பா மறுபிறவியில் சிகண்டியாகப் பிறந்து, பீஷ்மரைக் கொல்கிறாள்.

### சால்வனும் கிருஷ்ணரும்
தந்தவக்ரன் மற்றும் உருக்மியின் கூட்டாளியான மற்றொரு சால்வ நாட்டு மன்னர் ஒன்று சேர்ந்து (3:12, 7:11)  துவாரகை நகரை தாக்க வந்த போது, சால்வன், கிருட்டிணால் கொல்லப்படுகிறான். சால்வ நாட்டு மன்னன் வானில் பறக்கும் சௌபம் எனும் விமானத்தை வைத்திருந்தான் எனக் கூறப்படுகிறது.

### குருச்சேத்திரப் போரில் சால்வ நாட்டவர்கள்
குருச்சேத்திரப் போரில் சால்வ நாட்டுப் படைகள் கௌரவர் அணியின் சார்பாக, பாண்டவர்களுக்கு எதிராகப் போரிட்டனர் (5: 161). சால்வ நாட்டின் வேறு ஒரு இளவரசன், பாண்டவர் அணியில் போரிட்டதாக கூறப்படுகிறது (7: 23).

## இதனையும் காண்க
பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
மோகனூர் பாலசுப்பிரமணியர் கோயில்

**மோகனூர் பாலசுப்பிரமணியர் கோயில்** என்பது நாமக்கல் மாவட்டம் மோகனூரில் அமைந்துள்ள முருகன் கோயிலாகும். இக்கோயிலினை காந்தமலை முருகன் கோயில் என்றும் அழைக்கின்றனர். இக்கோயில் காந்தமலையில் குன்றின் மீது அமைந்துள்ளது. குன்றினை வாகனத்தில் சுற்றி வர தார்சாலை போடப்பட்டுள்ளது. கோயிலின் வலது புறத்தில் சென்றால் குன்றின் படிகளை ஏறாமல் கோயிலை அடையலாம். 

## சாமிகள்
இத்தலத்தில் மூலவராக முருகன் உள்ளார். இந்த முருகன் பழனியில் உள்ளதைப் போன்று தண்டம் ஏந்தி காணப்படுகிறார். இக்கோயிலில் தட்சணாமூர்த்தி, பைரவர், காசிவிசுவநாதர், வல்லப கணபதி, வீரபாகு, சனீஸ்வரர் போன்ற தெய்வங்களுக்கும் இங்கு சிலைகள் அமைக்கப்பட்டுள்ளன.

## திருவிழா
* தைப்பூசம்
* கந்த சஷ்டி
* திருக்கார்த்திகை
* பங்குனி உத்திரம்

## ஆதாரங்கள்


## வெளி இணைப்புகள்

பகுப்பு:நாமக்கல் மாவட்டத்திலுள்ள முருகன் கோயில்கள்
விதர்ப்ப நாடு

**விதர்ப்ப நாடு** (Vidarbha kingdom), சமஸ்கிருத இதிகாசமான மகாபாரதத்தில்  குறிப்பிட்ட பரத கண்ட நாடுகளில் ஒன்றாகும். இந்நாட்டை யது குலத்தின் ஒரு கிளையினரான போஜர்கள் ஆண்டனர். விதர்ப்ப நாட்டின் தலைநகரம் குந்தினபுரியாகும். மகாபாரதம் குறிப்பிடும் விதர்ப்ப நாட்டு மன்னர் வீமன் ஆவார்.  (மகாபாரதம் வன பருவம் 3:53 முதல் 77 முடிய).
## அமைவிடம்
விந்திய மலைத்தொடருக்கு தெற்கில், தற்கால மகாராட்டிர மாநிலத்தின் கிழக்குப் பகுதியில் விதர்பா என அழைக்கப்படும் பகுதியில் விதர்ப்ப நாடு அமைந்திருந்தது.

## புராண & இதிகாச கால விதர்ப்ப நாடு
நிடத நாட்டு நளனின் மனைவியான தமயந்தி, பாகவத புராணம் குறிப்பிடும் கிருஷ்ணரின் மனைவி ருக்மணி மற்றும் அகத்தியரின் மனைவி லோபமுத்திரை ஆகியவர்கள் விதர்ப்ப நாட்டு இளவரசியாவார்கள். விதர்ப்ப நாட்டின் பட்டத்து இளவரசன் பெயர் ருக்மி ஆகும்.

## குருச்சேத்திரப் போரில்
பாண்டவர் மற்றும் கௌரவர்கள் விதர்ப்ப நாட்டு மன்னருக்கு அழைப்பு விடுக்காததால், குருச்சேத்திரப் போரில் விதர்ப்ப நாட்டுப் படையினர் கலந்து கொள்ளவில்லை.

## இதனையும் காண்க
* பரத கண்டம்
* நளன் மற்றும் தமயந்தி

## மேற்கோள்கள்

## உசாத்துணை

 

பகுப்பு:மகாபாரதத்தில் நாடுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய தொன்மவியல்
சிவி நாடு

**சிவி நாடு** அல்லது **சிபி நாடு** (Sivi kingdom or Sibi kingdom) மகாபாரத காவியம் குறிப்பிடும் பண்டைய பரத கண்டத்தின் மேற்குப் பகுதியில் அமைந்த நாடுகளில் ஒன்றாகும். சிபி நாட்டு மன்னர்கள் நேர்மைக்கும், வாய்மைக்கும் பெயர் பெற்றவர்கள். புராணக் கதையின் படி, பருந்தின் வேட்டைக்கு அஞ்சிய புறா, சிபிச் சக்கரவர்த்தியின் காலடியில் தஞ்சம் புகுந்ததால், பருந்திற்குத் தேவையான மாமிசத்தை தனது தொடையிலிருந்து அறுத்துக் கொடுத்தான்.

புராணத்தில் சிவி நாடு, சிந்து நாடு மற்றும் சௌவீர நாடுகளுக்கு ஜயத்திரதன்  என்பவர் மாமன்னராக விளங்கினார் எனக் கூறுகிறது.

## இதனையும் காண்க
* பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
ரௌசா செரீப்

**ரௌசா செரீப்** (*Rauza Sharif*) அல்லது ஷேக் என்கிற **அகமது சிர்ஹிந்தி தர்கா** *(Ahmad Sirhindi)* எனப்படும் வழிபாட்டுத்தலம், வடமேற்கு இந்தியாவின் பஞ்சாப் மாநிலத்திலுள்ள குருத்வாராவில் பதேஹ்கர் சாஹிப் *(Fatehgarh Sahib)* என்னுமிடத்தில் சிர்ஹிந்த்-பஸ்ஸி பத்தானா சாலையில் அமைந்துள்ளது.

## நினைவிடம்
சுன்னி இசுலாம் இனத்தார் மத்தியில் இரண்டாவது மக்காவாக வணங்கப்படும் இது, இமாம் ரப்பானி செய்க் அஹ்மத் அல்-பாரூக்கி அல்-சிர்ஹிந்தி *(இவர் இந்தியாவின் ஒரு இசுலாமிய அறிஞர்,ஹனபி நீதிபதி, இறையியலாளர்,இந்திய மெய்யியலாளர்,நக்ஷபந்தி சூபிப் பிரவின் முக்கிய உறுப்பினர். இவர் முஜத்தித் அலிப் ஸானி, கருத்து: "இரண்டாமாயிரம் வருடத்தை உயர்பெறச் செய்தவர்". அவர் இசுலாத்தை புத்துயிர் பெறச்செய்ததற்கும், முகலாயப் பேரரசர் அக்பரின் காலத்தின் தோண்றிய இஸ்லாத்துக்கு எதிரான கொள்கைகளை எதிர்த்தற்கும் முஜத்தித் அலிப் ஸானி என்று அழைக்கப்படுகின்றார். )* என்பவருக்கு அர்ப்பணிக்கப்பட்டதாக அறிய முடிந்தது. அஹ்மத் சிர்ஹிந்தி இப்பகுதியில் 1563-ம் ஆண்டு முதல், 1624-ம் ஆண்டு வரையில் வாழ்ந்துள்ளார்.

## உருஸ் கொண்டாட்டம்
அஹ்மத் சிர்ஹிந்தி (டிசம்பர் 10) நினைவு தினத்தில் அனுஷ்டிக்கப்படும் உருசு திருவிழாவின்போது இங்கு ஏராளமான இசுலாமிய பக்தர்கள் குழுமுகின்றனர். மேலும், இவ்வுருஸ் கொண்டாட்டம் (இறந்தநாள் நினைவுதினம்) 300-க்கும் மேற்பட்ட ஆண்டுகளாக இங்கு நடைபெறுவதாகவும்,  பெருமளவிற்கு இந்தியாவில் இருந்து இசுலாமியர்கள் கலந்து கொள்வதோடு, பாக்கித்தான், ஆப்கானித்தான், இந்தோனேசியா, வங்காளம் மற்றும் பிற இசுலாமிய நாடுகளிலிருந்தும் இக்கொண்டாட்டத்தில் கலந்து கொள்கிறார்கள்.

## கல்லறைகள்
இந்த தலத்தில் சேக் அவர்களது குடும்ப உறுப்பினர்களின் கல்லறைகளும்,  அது மட்டுமல்லாமல் ஆப்கானிய மன்னரான சமன் ஷா துரானி மற்றும் அவரது ராணியின் சமாதிகளும் இந்த தலத்தில் அமைந்திருக்கின்றன.

## கட்டமைப்புகள்
அதிசயத்தக்க தோரணவாயில் கட்டமைப்புகள் மற்றும் உருண்டு திரண்ட வடிவ குமிழ் மாடக்கோபுரங்களை கொண்டுள்ள இந்த வளாகத்தை, ஒரு வரலாற்று சின்னமாக இந்திய அரசாங்கம் அறிவித்துள்ளது. உஸ்தாத், ஷாஹிர்த் மற்றும் மீருல் மீரான் ஆகியோரது கல்லறை அமைப்புகளும் இந்த ரௌஸா ஷெரீப் வளாகத்துக்கு அருகிலேயே அமைந்துள்ளன.

## சான்றாதாரங்கள்

## புற இணைப்புகள்
*Rauza Sharif @Wikimapia
*Dargah Sirhind Shareef
*Darbar-Ul-Naqshbandiya Foundation

பகுப்பு:இந்திய பஞ்சாபில் உள்ள கட்டிடங்கள்
பகுப்பு:சூபியம்
ஒட்டர நாடு

**ஒட்டர நாடு** (Odra kingdom), பண்டைய பரத கண்டத்தின், மகாபாரத இதிகாசம் குறிப்பிடும் நாடுகளில் ஒன்றாகும். ஒட்டர நாடு தற்கால ஒடிசா மாநிலத்தின் வடக்குப் பகுதியில் அமைந்திருந்தது. ஒட்டர நாட்டின் அருகில் வங்க நாடு அமைந்திருந்திருந்தது. ஒடியா மொழியும், ஒடிசா மாநிலமும் ஒட்டர எனும் பெயரால் விளங்குகிறது என நம்பப்படுகிறது.

## மகாபாரதக் குறிப்புகள்
மகாபாரதத்தில் ஒரு இடத்தில் மட்டும் ஒட்டர நாடு பற்றிய குறிப்பு உள்ளது. தருமராசன், இந்திரப்பிரஸ்தத்தில் நடத்திய இராசசூய வேள்வியின் போது, ஒட்டர நாட்டவர்களுடன், அங்கர்கள், வங்கர்கள், கலிங்கர்கள் மற்றும் பௌண்டரர்களும் கலந்து கொண்டு, தருமனுக்கு தங்கள் நாட்டிலிருந்து கொண்டு வந்த அரிய வகை பரிசுப் பொருட்களை வழங்கியதாக, மகாபாரதத்தின் 3-வது பருவமான சபா பருவத்தின், அத்தியாயம் 51-இல் கூறப்பட்டுள்ளது (மகாபாரதம் 3: 51).

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
உத்கல நாடு

**உத்கல நாடு** (Utkala Kingdom)  (; தேவநாகரி: उत्कल) மகாபாரதம் குறிப்பிடும், பண்டைய பரத கண்டத்தின் நாடுகளில் ஒன்றாகும். உத்கல நாடு, தற்கால இந்தியாவின் ஒடிசா மாநிலத்தின் வடக்கு மற்றும் கிழக்குப் பகுதிகளை கொண்டிருந்தது. இந்திய தேசிய கீதத்தில் உத்கல நாட்டின் பெயர் உள்ளது.

## மகாபாரதக் குறிப்புகள்
தசார்ன நாடு, மேகலா நாடு, (உத்கல நாட்டின் மேற்கு பகுதி நாடு) மற்றும் உத்கல நாடுகள் பற்றிய குறிப்புகள் மகாபாரத்தின் 6-வது பருவத்தின் 8-வது அத்தியாயத்தில் குறிப்பிடப்பட்டுள்ளது (மகாபாரதம் 6: 9).
உத்கல நாட்டுப் படைகள் குருச்சேத்திரப் போரில் கௌரவர் அணியின் சார்பாக நின்று, பாண்டவர்]] அணியை எதிர்த்துப் போரிட்டனர். மேகல நாடு, கலிங்கம், நிசாதர்கள், தாம்ரலிப்தர்கள் மற்றும் உத்கல நாட்டுப் படைகள்  நகுலனை கொல்வதற்காக கைகளில் பெரும் ஆயுதங்கள் கொண்டு தாக்கினார்கள் என கர்ண பருவம் அத்தியாயம் 22-இல் குறிப்பிட்டுள்ளது (8:22).

## இதனையும் காண்க
* பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
வங்க நாடு

**வங்க நாடு** (Vanga Kingdom) பரத கண்டத்தின் கிழக்கில் அமைந்த நாடுகளில் ஒன்றாகும். பண்டைய வங்க நாடு தற்போது அரசியல் காரணங்களால், மேற்கு வங்காளம் மற்றும் வங்காள தேசம் என பிரிந்துள்ளது.

## மகாபாரதக் குறிப்புகள்
அருச்சுனன் 12 ஆண்டுகள் தீர்த்த யாத்திரை செல்கையில், பரத வர்சத்திற்கு கிழக்கில் அமைந்த வங்க நாடு, அங்க நாடு, கலிங்க நாடுகள் கங்கை ஆறு, பிரம்மபுத்திரா ஆறு போன்ற புனித ஆறுகளின் நீராலும்; புனித தலங்களாலும் செழிப்புடன் விளங்கியதாக மகாபாரதம், ஆதி பருவம், அத்தியாயம் 217-இல் விளக்கப்பட்டுள்ளது. (மகாபாரதம்  1: 217)

பாரதத்தின் கிழக்கில் அங்கம், வங்க நாடு, கலிங்கம், பௌண்டரம் மற்றும் சுக்மா போன்ற ஐந்து நாடுகளை நிறுவியவர்கள், மகத நாட்டின் கிரிவிரஜா நகரத்தின் கௌதம தீர்க்கதமசின் மகன் பாலியின்  தத்துப் பிள்ளைகள் ஆவர்.
 
### இராசசூய வேள்வியில்
தருமராசன் இந்திரப்பிரஸ்தத்தில் நடத்திய இராசசூய வேள்வியில், வங்க நாட்டு மன்னர் கலந்து கொண்டு, தன் நாட்டிலிருந்து கொண்டு வந்த அரிய பொருட்களை தருமருக்கு பரிசாக வழங்கினார். (மகாபாரதம், சபா பருவம், அத்தியாயம் 51 (2: 51).

### குருச்சேத்திரப் போர்
குருச்சேத்திரப் போரில் வங்க நாட்டு மன்னர் பகதத்தன் பெரும் யானைப்படைகளுடன் கௌரவர் அணியில் இணைந்து பாண்டவர்களுக்கு எதிராக போரிட்டார் (8: 17 - 22) & (6:93).
 
### வங்க நாட்டு மன்னர்கள்
மகாபாரதத்தில் வங்க நாட்டு மன்னர்களாக சமுத்திரசேனன் மற்றும் சத்திரசேனன் ஆகியவர்களைக் குறிப்பிடுகிறது. (மகாபாரதம் 2:29)

### பிற குறிப்புகள்
பாஞ்சால நாட்டு இளவரசி திரௌபதியின் சுயம்வரத்தில், வங்க நாட்டு மன்னர், கலிங்க, பௌண்டர நாட்டு மன்னர்களுடன் கலந்து கொண்டதாக மகாபாரதம் குறிப்பிடப்படுகிறது. (மகாபாரதம் 1: 189) (2: 33)

## மத்தியகால வரலாறு
மத்தியகால இந்திய வரலாற்றில் வங்க நாட்டை கௌட பிரதேசம் என அழைத்தனர். கௌட பிரதேசத்தை கௌடர்கள், பாலர்கள், காம்போஜ பாலர்கள், சென்கள் மற்றும் தேவா வம்சத்தினர்ஆண்டனர்.

## இதனையும் காண்க
* பரத கண்டம்
* கௌட பிரதேசம்
* கௌடப் பேரரசு
* பாலப் பேரரசு
* தேவா பேரரசு
* காம்போஜ பால வம்சம்

## மேற்கோள்கள்

பகுப்பு:மகாபாரதத்தில் நாடுகள்

பகுப்பு:இந்திய தொன்மவியல்
தசார்ன நாடு

**தசார்ன நாடு** (Dasarna Kingdom)  பண்டைய பரத கண்ட நாடுகளில், இந்தியாவின் மத்தியிலும், மேற்கிலும் யாதவர்கள் ஆண்ட நாடுகளில் ஒன்றாகும். தசார்ன நாடு, மத்திய இந்தியாவின், தற்கால மத்திய பிரதேசத்தின் வடக்கில் அமைந்திருந்தது.

## மகாபாரதக் குறிப்புகள்

### தசார்ன நாட்டு மன்னர் சுதாமன்
தசார்ன நாட்டு மன்னர் சுதாமனின் இரண்டு மகள்களில் ஒருவரை சேதி நாட்டு மன்னர் வீரபாகு எனும் சுவாகு  மணந்தார். மற்றொரு மகளை, விதர்ப்ப நாட்டு மன்னர் வீமன் மணந்தார். வீமனின் மகளான புகழ்பெற்ற தமயந்தி, நிசாத நாட்டு இளவரசன் நளனை மணந்தவள் ஆவாள்.

### தசார்ன நாடும் சிகண்டியும்
தசார்ன நாட்டு மன்னர் இரண்யவர்மனின் மகளை மணந்த பாஞ்சால நாட்டு இளவரசன் சிகண்டி, ஒரு திருநங்கை என்பதை அறிந்த தர்சன நாட்டு மன்னர், சிகண்டி மீது வெறுப்புற்றான். இதனால் மனம் உடைந்த சிகண்டி தற்கொலை செய்ய முயற்சித்த போது, ஒரு வானுலக யட்சனால், ஆதரிக்கப்பட்டு ஆண் மகனாக மாறினான். 

### தசார்ன நாட்டு மன்னரை வென்ற வீமன்
தருமராசவின் இராசசூய வேள்விக்கான நிதி திரட்ட, வீமன் இந்திரப்பிரஸ்தத்தின் தெற்கில் உள்ள நாடுகளின் மீது படையெடுத்து திறை வசூலிக்கையில், தசார்ன நாட்டு மன்னரையும் வென்று பெரும் பொருட்களை திறையாகப் பெற்றான். (மகாபாரதம் 2: 28)

## குருச்சேத்திரப் போரில்
தசார்ன நாட்டுப் படைகள், குருச்சேத்திரப் போரில், பாண்டவர் அணியின் சார்பாக நின்று கௌரவர் அணிக்கு எதிராக போரிட்டனர். (மகாபாரதம் 6:96  &  7: 24)

## இதனையும் காண்க
* பரத கண்டம்

## மேற்கோள்கள்

## வெளி இணைப்புகள்
* முழு மஹாபாரதம்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
பௌண்டர நாடு

**பௌண்டர நாடு** (Pundra kingdom), பரத கண்டத்தின் கிழக்கில் தற்கால மேற்கு வங்காளம் மற்றும் வங்காள தேசம் ஆகியவற்றின் பகுதிகளைக் பகுதிகளைக் கொண்டிருந்தது.

## பாகவத புராணத்தில்
ஜராசந்தனின் கூட்டாளியான பௌண்டர நாட்டு மன்னர், கிருஷ்ணரைப் போன்று வேடம் தரித்து, தானே உண்மையான பௌண்டர வாசுதேவன் எனக் கூறிக்கொண்டான். பின்னர் இம்மன்னர் ஒரு போரில் கிருஷ்ணரால் கொல்லப்பட்டான்.

மகத நாட்டின் கௌதம தீர்க்கதமஸ் எனும் முனிவரின் மகனான பாலியின் வழித்தோன்றல்களே பௌண்டர நாடு, அங்க நாடு, வங்க நாடு, கலிங்க நாடு மற்றும் சுக்மா நாடுகளின் மன்னர்கள் ஆவார். 

### மகாபாரதக் குறிப்புகள்
தருமரின் இராசசூய வேள்வியின் போது, பௌண்டர நாட்டு மன்னர் வங்க நாடு மற்றும் கலிங்க நாட்டு மன்னர்களுடன் காணப்பட்டார் எனச் சபா பருவம், அத்தியாயம் 33-இல் குறித்துள்ளது.

### குருச்சேத்திரப் போரில்
குருச்சேத்திரப் போரில் பௌண்டர நாட்டுப் படைகள் கௌரவர் அணியில் சேர்ந்து, பாண்டவர்களுக்கு எதிராக போரிட்டனர். (மகாபாரதம் 7:20) ஆயிரக்கணக்கான பௌரண்ட நாட்டுப் படைகள் அருச்சுனனை எதிர்த்துப் போரிட்டது.

### பிற குறிப்புகள்
* மத்சய நாட்டின் மன்னரின் பெயர்  *பௌண்டர-மத்சயன்*   எனக் குறிப்பிடப்பட்டுள்ளது. (மகாபாரதம் 1: 67)
*திரௌபதியின் சுயம்வரத்தில் பௌண்டர நாட்டு மன்னர் **பௌண்டரகன்**  என்பவர் கலந்து கொண்டார் என ஆதி பருவம், அத்தியாயம் 188-189-இல் குறிப்பிட்டுள்ளது. (1:188)
*பீமனின் போர்ச் சங்கின் பெயர் **பௌண்டரம்** ஆகும். (மகாபாரதம் 6: 25, 51).

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
பகுப்பு:மேற்கு வங்காள வரலாறு
பகுப்பு:வங்காளதேச வரலாறு
சரஸ்வதா நாடு

**சரஸ்வதா நாடு** (Saraswata Kingdom) மகாபாரதம் கூறும் பண்டைய பரத கண்ட  நாடுகளில் ஒன்றாகும். வரலாற்றுக் காலத்திற்கு முன்னர், இந்நாடு சரஸ்வதி ஆற்றாங்கரையில் குருச்சேத்திரம் பகுதியில் அமைந்திருந்தது. சரஸ்வதா நாட்டைக் குறித்து, மகாபாரதத்தில், கர்ண பருவத்தில் இருபது அத்தியாயங்களில் விளக்கப்பட்டுள்ளது. (மகாபாரதம் 9: 35 - 54).

## மகாபாரதக் குறிப்புகள்

சரஸ்வதா நாட்டின் பகுதிகள் சரஸ்வதி ஆற்றாங்கரையில் அமைந்திருந்ததை மகாபாரதம் விளக்கியுள்ளது. (மகாபாரதம் 3: 83, 84).

### சரஸ்வதா நாட்டு மன்னர்கள்
சரஸ்வதா நாட்டு மன்னர்கள், குருச்சேத்திரத்திற்கு வடக்கில் வேள்விகள் செய்ததாக (மகாபாரதம் 3:129 )  குறிப்பிட்டுள்ளது. மன்னர் யயாதி சரஸ்வதா நாட்டில் பல வேள்வி மேடைகள் கட்டியதாகவும் குறிப்பிட்டுள்ளது. (3: 90)   
மகாபாரதத்தின் ஆதி பருவம், அத்தியாயம் 25, 26 மற்றும் 90-இல், சரஸ்வதி ஆற்றாங்கரையில், மன்னர் மதிநரா, தேவர்களுக்கான வேள்வித் தீயில் அரிய பொருட்களை தேவர்களுக்காக சமப்பித்தார் எனக் கூறுகிறது. 
தற்கால அரியானா மாநிலத்தின் கக்கர் ஆற்றின் தென்கரையில்  உள்ள  *கலிபங்கன்*   எனும் ஊரில் சரஸ்வதி ஆறு இருந்ததாக கருதப்படுகிறது. அகழ்வாராய்ச்சியில் கலிபங்கனில் ஐந்து வேள்வி மேடைகளை கண்டுபிடித்துள்ளனர். சிலர் லோத்தல் (Lothal) எனும் ஊரில் இறுதியாக சரஸ்வதி ஆறு பாய்ந்ததாக கண்டுள்ளனர். இம்மேடைகள் சமயச் சடங்குகளுக்காக பயன்படுத்தியிருக்கலாம்.

### வேணரின் மகன் மன்னர் பிருது
மன்னர் வேணரின் வழித்தோன்றல்களான நிசாதர்கள் சரஸ்வதி ஆற்றின் சமவெளிகளின் அண்மையில், சௌராட்டிர தீபகற்பத்தில் உள்ள ஆனர்த்த நாட்டின் வடக்கில் தற்கால இராஜஸ்தான் பகுதிகளில் உள்ள காடுகளிலும், மலைகளிலும் பல நாடுகளை நிறுவினர்.
வேணரின் மற்றொரு வழித்தோன்றல்களான மிலேச்சர்கள், விந்திய மலைத்தொடரில்  வாழ்ந்தனர். வேணரின் மகன் மன்னர் பிருதுவின் இராஜ  குருவாக சுக்கிராச்சாரியாரும், 
 
வாலகீயர்கள் பிருதுவின் அமைச்சர்களாகவும், சரஸ்வதா நாட்டவர்கள் பிருதுவின் கூட்டாளிகளாகவும், கார்க்க முனிவர் பிருதுவின் அரசவை ஜோதிடராகவும் இருந்தனர் என மகாபாரதம் கூறுகிறது. (மகாபாரதம் 12: 58).
மன்னர் பிருது கல்லும் முள்ளுமாக இருந்த மேட்டு நிலங்களை சமப்படுத்தி, உணவிற்காக 17 வகையான தானியங்களைப் பயிரிட்டார். (12:58).

### பண்டையப் போர்க்களங்கள்
சரஸ்வதி ஆற்று சமவெளி என்றும் தேவர்களும் - அசுரர்களும் போரிடும் களமாகவே இருந்தது. மேலும் சரஸ்வதா நாடு, வேதங்கள், உபநிடதங்கள்,  யோகம் ஆகியவற்றின்  தோற்றுவாயாக இருந்துள்ளது.

### சரஸ்வதி ஆற்றுப் பகுதியில் வறட்சி
சரஸ்வதி சமவெளி வேதங்கள் மற்றும் வேத மரபுகளின் பிறப்பிடமாக திகழ்ந்துள்ளது. இதனால் சரஸ்வதி ஆறு, அறிவு தெய்வமாகப் போற்றப்படுகிறது. மகாபாரத காவியத்தின் ஒன்பதாவது பருவத்தின், 51-வது அத்தியாயத்தில், சரஸ்வதி ஆறு வற்றியதால், அப்பகுதியில் பெரும் பஞ்சம் உண்டாகி, மக்களிடையே வேத பண்பாடு குறைந்து கொண்டே சென்றது எனக் கூறுகிறது.

மகாபாரதத்தின் மௌசல பருவத்தில், யாதவர்கள் தங்களுக்குள் சன்டையிட்டு அழிந்த பின்னர், பலராமன் சரஸ்வதி ஆறு பாயுமிடங்கள் வழியாக தீர்த்த யாத்திரை சென்றார். பின்னர் சரஸ்வதி ஆறு கால ஓட்டத்தால், திசை மாறி தற்கால இராஜஸ்தானின் தார் பாலைவனத்தில்  *வின்சனா*   எனுமிடத்தில் பூமிக்கடியில் வறண்டு போனது.

### குருச்சேத்திரப் போரில்
குருச்சேத்திரப் போரில், சரஸ்வதா நாட்டினர் கௌரவர் அணியில் சேர்ந்து, பாண்டவர்களுக்கு எதிராக போரிட்டனர். (மகாபாரதம் 5: 57). நகுலன், சரஸ்வதா நாட்டுப் படைகளையும், சகுனியின் மகன் உல்லூகனையும் வென்றழித்தார்.

## இதனையும் காண்க
* பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
பிராக்ஜோதிச நாடு

**பிராக்ஜோதிச நாடு** (Pragjyotisha Kingdom) பண்டைய பரத கண்டத்தின் கிழக்கில் அமைந்த மகாபாரத இதிகாச கால நாடுகளில் ஒன்றாகும். குருச்சேத்திரப் போரில் கலந்து கொண்ட இந்நாட்டின் மன்னர் பகதத்தன் ஆவார்.
வரலாற்று காலத்தில் இந்நாட்டை காமரூபம் என்றும்; தற்காலத்தில் அசாம் என்றும் அழைக்கப்படுகிறது.

## மகாபாரத குறிப்புகள்
* தருமனின் இராசசூய வேள்வியின் போது, திறை வசூலிக்க படையுடன் சென்ற அருச்சுனன், பிராக்ஜோதிச நாட்டின் மன்னர் பகதத்தனை வென்றார்.
* தருமர் செய்த இராசசூய வேள்வியில் கலந்து கொண்ட மன்னர்கள் பட்டியலில் பிராக்ஜோதிச நாட்டின் மன்னர் பகதத்தன் பெயர் உள்ளது. (மகாபாரதம் 2, 33) - (2, 50).
* குருச்சேத்திரப் போரில் கௌரவர் அணியின் சார்பாக  பிராக்ஜோதிச நாட்டின் மன்னர் பகதத்தன் யாணைப்படைத் தலைவராக போரிட்டார்.
* குருச்சேத்திரப் போரில் பகதத்தன் அருச்சுனனால் கொல்லப்பட்டார். 

### வச்சிரதத்தன்
குருச்சேத்திரப் போருக்குப் பின்னர், பிராக்ஜோதிச நாட்டு மன்னராக பகதத்தனின் மகன் வஜ்ஜிரதத்தன் ஆட்சிக்கு வந்தார். தருமரின் அஸ்வமேத வேள்விக்கான திறையைப் பெற, அருச்சுனன் வஜ்ஜிரதத்தனை வென்றான். (14, 75)

### நரகாசுரன்
பிராக்ஜோதிச நாட்டை ஆண்ட நரகாசூரனை, கிருட்டிணன் வென்றார். (5, 48) மற்றும் (12, 339)

## இதனையும் காண்க
* பரத கண்டம்
* குருச்சேத்திரப் போர்

## மேற்கோள்கள்

## வெளி இணைப்புகள்
* முழு மஹாபாரதம்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
தஞ்சாவூர் யோகநரசிம்மப்பெருமாள் கோயில்

**தஞ்சாவூர் யோகநரசிம்மப்பெருமாள் கோயில்**, தமிழ்நாடு, தஞ்சை மாவட்டம், தஞ்சாவூரில் கீழ ராஜ வீதியிலிருந்து கோட்டையின் கிழக்கு வாயிலுக்குச் செல்லும் சாலையில் உள்ள கொண்டிராஜபாளையத்தில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். தஞ்சாவூரின் கிழக்கே உள்ள இக்கோயிலை கீழசிங்கப்பெருமாள் கோயில் என்றும், வெண்ணாற்றங்கரையில் உள்ள வீரநரசிங்கப்பெருமாள் கோயிலை மேல நரசிங்கப்பெருமாள் என்றும் அழைப்பர்.

## மூலவர்
இக்கோயிலின் மூலவராக யோகநரசிம்மப்பெருமாள் உள்ளார். இவர் யோகநரசிம்மர் என்றும், யோகநரசிங்கர் என்றும், இலட்சுமிநரசிம்மர் என்றும் அழைக்கப்படுகிறார். கருவறையில் ஒன்றரை அடி உயரமான பீடத்தில் ஆறரை  உயரத்தில் பெருமாள் காணப்படுகிறார்.

## அமைப்பு
இக்கோயில் பாண்டியர் காலச் சாமந்த நாராயண விண்ணகரம் ஆகும். இக்கோயில் கி.பி.1820இல் திருப்பணி செய்யப்பட்டு சரபோஜி மன்னரால் புதுப்பிக்கப்பட்டது. தெற்கு நோக்கி அமைந்துள்ள இக்கோயிலின் முகப்பில் சிறிய கோபுரம் உள்ளது. உள்ளே நுழைந்ததும் கோயிலின் வலப்புறம் கமலவள்ளித் தாயார் சன்னதி உள்ளது.   மூலவர் கருவறையின் முன்பாக உள்ள மண்டபத்தின் இடப்புறம் விஸ்வசேனர், வேதாந்த தேசிகர், குலசேகர ஆழ்வார், ராமானுஜ ஜீயர், நம்மாழ்வார் ஆகியோர் உள்ளனர்.

## குடமுழுக்கு
இக்கோயிலில் 9 சூன் 1992 அன்று குடமுழுக்கு ஆனதற்கான கல்வெட்டு காணப்படுகிறது.

## கீழ கோதண்டராமர் கோயில்

இக்கோயிலுக்கு எதிரில் ராமர் கோயில் உள்ளது.கோதண்டராமரை மூலவராகக் கொண்டு அமைந்துள்ள இக்கோயில் மராட்டியர் காலத்தைச் சார்ந்ததாகும். இக்கோயிலும் தஞ்சாவூர் அரண்மனை தேவஸ்தானத்திற்கு 88 கோயில்களில் ஒன்றாகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
ரகுவீர் சவுத்ரி

**ரகுவீர் சவுத்திரி** (Raghuveer Chaudhuri 1938) என்பவர் குஜராத்தி மொழியின் இலக்கியவாதி, எழுத்தாளர் ஆவார். புதினங்கள் சிறுகதைகள், நாடகங்கள், கட்டுரைகள் என எண்பதுக்கும் மேல் நூல்களை எழுதியுள்ளார். குஜராத்தி, இந்தி ஆகிய இரண்டு மொழிகளிலும் புலமை கொண்டவர். இந்திய நாட்டின் உயர்ந்த விருதான ஞானபீட விருது மற்றும் சாகித்திய அகாதமி விருது பெற்றவர்.

## பணிகள்

குசராத்து மாநிலம் காந்தி நகரில் பிறந்த ரகுவீர் சவுத்திரி குசராத்து பல்கலைக் கழகத்தில் இதழியலுக்கு என்று ஒரு தனித்துறை உருவாகக் காரணமாக இருந்தார். சந்தேசு, சன்மபூமி,  திவ்யபாரதி போன்ற நாளிதழ்கள், கிழமையிதழ்கள் ஆகியவற்றில் கட்டுரைகள் எழுதியுள்ளார். அம்ரிதா, வேணுவத்சலா, உபரவாசு என்பவை இவர் எழுதியவற்றில் சிறந்த புதினங்கள் ஆகும்.  உபரவாசு புதினத்துக்காக இவருக்கு சாகித்திய அகாதமி விருது 1977 இல் வழங்கப்பட்டது. 2015 ஆம் ஆண்டிற்கான பாரதிய ஞான பிட விருது இவருக்கு வழங்கப்பட்டது

## பிற விருதுகள்

* குமார் சந்திரக் விருது
* உமா சிநேகராசுமி விருது 
* ரஞ்சிதராம் தங்கப் பதக்கம்
* சவுக்கத் சம்மன்

## மேற்கோள்கள்

பகுப்பு:ஞானபீட விருது பெற்றோர்
பகுப்பு:வாழும் மக்கள்
பகுப்பு:சாகித்திய அகாதமி விருது பெற்றோர்
பகுப்பு:குஜராத் மக்கள்
பகுப்பு:1938 பிறப்புகள்
ஆபீர நாடு

[right|thumb|250px|இதிகாச கால [பரத கண்டம்|பரத கண்ட நாடுகள்]]

பரத கண்டத்தின்  மேற்கில் சரஸ்வதி ஆற்றின் அருகில் இருந்த **ஆபீர நாடு** (Abhira kingdom)  குறித்து மகாபாரத காவியத்தில் பல இடங்களில் குறிக்கப்பட்டுள்ளது. ஆபீர நாடு, இந்தியாவின் தற்கால குசராத்து மாநிலத்தின் வடக்குப் பகுதியிலும், இராஜஸ்தான் மாநிலத்தின் தெற்குப் பகுதியிலும் இருந்தது. இப்பகுதியில் **அபீரர்கள்** அல்லது சுரபீரர்கள் எனும் மக்கள் வாழ்ந்தனர். சிவதத்தன் எனும் மன்னர் ஆபீர நாட்டை நிறுவியதாக கருதப்படுகிறது. ஆபீரர்கள் யாதவ குலத்தின் ஒரு கிளையினர் என்றும் கருதப்படுகிறது.

## இதிகாசக் குறிப்புகள்
ஆபீரர்கள் யது குலத்தின் ஒரு பிரிவினர் ஆவார். ஆபீர நாட்டவர்கள் குருச்சேத்திரப் போரில், கௌரவர் அணி சார்பாக போரிட்டனர். கிருட்டிணன் தனது யது குலப் படைகளை துரியோதனனுக்கு வழங்கியதுடன், தான் மட்டும் போர் ஆயுதங்களை கையாளமால், பாண்டவர் அணியில் அருச்சுனனின் தேரோட்டியாக இருந்து விடுகிறார். ஆபீரர நாட்டு மக்கள், மிலேச்சர்கள் போன்ற  தாழ்குடி மக்கள் என இராமாயணம் கூறுகிறது. பண்டைய சமஸ்கிருத மொழியின் இலக்கண ஆசிரியரான பாணினி, ஆபீரர்களை, விராதர்கள் எனும் கொள்ளைக் கூட்டத்தினர் எனக் குறிப்பிட்டுள்ளார். துவாரகை நாட்டு மக்கள், சாம்பனால் தங்களுக்குள் போரிட்டு அழிந்து போன பின்பு, எஞ்சியவர்களை அருச்சுனன் தன்னுடன் குரு நாட்டிற்கு, பஞ்சாப் பகுதி வழியாக அழைத்துச் செல்கையில் கௌரவர்களின் ஆதரவாளர்களான ஆபிரர்கள், அருச்சுனனை  துவாரகை மக்களின் பெருஞ்செல்வத்தை கொள்ளையிட்டனர்.

### மேற்கில் நகுலனின் படையெடுப்புகள்
தருமனின் இராசசூய வேள்விக்கான செலவிற்கு திறையை  வசூலிக்க நகுலன் இந்திரப்பிரஸ்தத்திற்கு மேற்கில் உள்ள நாட்டு மன்னர்கள் மீது போரிட்டார். நகுலனிடம் போரில் தோல்வி அடைந்தவ மன்னர்களில் ஆபீர நாட்டு மன்னரும் ஒருவராவார். (மகாபாரதம், சபா பருவம், அத்தியாயம்,  2: 31)

### மார்கண்டேயரின் கணிப்பு
மார்கண்டேயர்,  பரத கண்டத்தின் மேற்குப் பகுதி இன மக்களான ஆபீரர்கள், காம்போஜர்கள், பாக்லீகர்கள், சிதியர்கள், பார்த்தியர்கள், கலியுகத்தில் பெரும் ஆட்சியாளர்களாக வருவர் என வன பருவத்தின் போது,   தருமனிடத்தில் கணித்துக் கூறுகிறார். (மகாபாரதம், வன பருவம்  3: 187)

### குருச்சேத்திரப் போரில்
குருச்சேத்திரப் போரில், துரோணர் வகுத்த கருட வியூகத்தின் கழுத்துப் பகுதியில் மற்ற நாட்டுப் படைத்தலைவர்களுடன், ஆபீர நாட்டு மன்னரும் தனது படைகளுடன் நின்று, பாண்டவர்களுக்கு எதிராகப் போரிட்டான். (மகாபாரதம் துரோண பருவம்  7: 20)

## இதனையும் காண்க
* விருஷ்ணி குலம்
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
சிவப்பு நிறமி 149

**சிவப்பு நிறமி 149** **(Pigment Red 149)** என்ற கரிமச் சேர்மம் ஒரு நிறமூட்டும் பொருளாக பயன்படுத்தப்படுகிறது. இச்சேர்மத்தின் வேதிவாய்ப்பாடு C40H26N2O4  ஆகும். பெரிலீன் டெட்ரா கார்பாக்சிலிக் இருநீரிலியுடன் 3,5 டைமெத்தில் அனிலீன் சேர்த்து சிவப்பு நிறமி 149 வருவிக்கப்பட்டாலும் இதை பெரிலீன் வழிப்பொருளாகவே கருதுகிறார்கள்.

## மேற்கோள்கள்

பகுப்பு:இமைடுகள்
பகுப்பு:கரிமச் சேர்மங்கள்
சிவப்பு நிறமி 178

**சிவப்பு நிறமி 178** *(Pigment Red 178)* என்ற கரிமச் சேர்மம் ஒரு நிறமூட்டும் பொருளாக பயன்படுத்தப்படுகிறது. இச்சேர்மத்தின் வேதிவாய்ப்பாடு C48H26N6O4  ஆகும். பெரிலீன் டெட்ரா கார்பாக்சிலிக் இருநீரிலியுடன் 4-அமினோ அசோபென்சீன் சேர்த்து சிவப்பு நிறமி 178 வருவிக்கப்பட்டாலும் இதை பெரிலீன் வழிப்பொருளாகவே கருதுகிறார்கள்

## மேற்கோள்கள்
.

பகுப்பு:இமைடுகள்
பகுப்பு:கரிமச் சேர்மங்கள்
சிவப்பு நிறமி 179

**சிவப்பு நிறமி 179** *(Pigment Red 179)* என்ற கரிமச் சேர்மம் ஒரு நிறமூட்டும் பொருளாக பயன்படுத்தப்படுகிறது. இச்சேர்மத்தின் வேதிவாய்ப்பாடு C26H14N2O4 ஆகும். பெரிலீன் டெட்ரா கார்பாக்சிலிக் இருநீரிலியுடன், மெத்திலமீன் சேர்த்து சிவப்பு நிறமி 179 வருவிக்கப்பட்டாலும் இதை  அமைப்பு ரீதியில் பெரிலீன் வழிப்பொருளாகவே கருதுகிறார்கள்.

## மேற்கோள்கள்

பகுப்பு:இமைடுகள்
பகுப்பு:கரிமச் சேர்மங்கள்
சிவப்பு நிறமி 190

**சிவப்பு நிறமி 190** *(Pigment Red 190)* என்ற கரிமச் சேர்மம் ஒரு நிறமூட்டும் பொருளாகவும் தொட்டிச் சாயமாகவும் பயன்படுத்தப்படுகிறது. இச்சேர்மத்தின் வேதிவாய்ப்பாடு C38H22N2O6  ஆகும். பெரிலீன் டெட்ரா கார்பாக்சிலிக் இருநீரிலியுடன், அசிநாப்தீன் சேர்த்து சிவப்பு நிறமி 190 வருவிக்கப்பட்டாலும் இதை  அமைப்பு ரீதியில் பெரிலீன் வழிப்பொருளாகவே கருதுகிறார்கள். தொட்டிச் சிவப்பு 29 என்ற பெயராலும் சி.ஐ. 71140 என்ற அடையாள எண்ணாலும் இந்நிறமி அறியப்படுகிறது.

பருத்தித் துணிகள், பட்டுத்துணிகள், வழியுறுதிச் சாயமிடல் மற்றும் பாலிவினைல் ஆல்ககால் முதலானவற்றில் பொதுவாக சிவப்பு நிறமி 190 பயன்படுத்தப்படுகிறது.
## மேற்கோள்கள்

பகுப்பு:இமைடுகள்
பகுப்பு:கரிமச் சேர்மங்கள்
ஊதா நிறமி 29

**ஊதா நிறமி 29** *(Pigment Violet 29)* என்ற கரிமச் சேர்மம் ஒரு நிறமூட்டும் பொருளாகவும் தொட்டிச் சாயமாகவும் பயன்படுத்தப்படுகிறது.  இச்சேர்மத்தின் வேதிவாய்ப்பாடு C24H10N2O4 ஆகும். அடர் செம்பழுப்பு நிறமாக இந்நிறமி காணப்படுகிறது.

அசிநாப்தீன் சேர்மத்திலிருந்து  ஊதா நிறமி 29 வருவிக்கப்பட்டாலும் இதை  அமைப்பு ரீதியில் பெரிலீன் வழிப்பொருளாகவே கருதுகிறார்கள். தொட்டிச் சிவப்பு 29  நிறமியைக் காட்டிலும் இந்நிறமி குறைவான பயன்பாட்டிலேயே உள்ளது.

## மேற்கோள்கள்

பகுப்பு:இமைடுகள்
பகுப்பு:கரிமச் சேர்மங்கள்
மோகனூர் அசலதீபேஸ்வரர் கோயில்

**அருள்மிகு அசலதீபேஸ்வரர் திருக்கோயில், ** தமிழ்நாட்டில் நாமக்கல், மோகனூர் என்னுமிடத்தில் உள்ளது. இது ஒரு தேவார வைப்புத்தலமாகும்.

## இறைவன், இறைவி
இங்குள்ள இறைவன் அசலதீபேஸ்வரர் ஆவார். இறைவி மதுகரவேணியம்பிகை ஆவார்.

## தல வரலாறு
இத்தலத்தில் குமராயி என்ற சிவபக்தை தயிர் விற்கும் வியபாரம் செய்து வந்துள்ளார். அவர் சிவபெருமானுக்கு தயிரை பிரசாதமாக தந்து வேண்டியமையால் குழந்தைக்கு தாயானார். ஊர்மக்கள் ஏசவே, இத்தலத்திற்கு அருகேயுள்ள காவேரியில் விழுந்து இறந்தார். அங்கு அம்பிகை காட்சிதந்தமையால் அம்பிகையை குமராயி என்றும் மூலவரை குமரப்பன் என்றும் அழைக்கின்றனர்.  இத்தலத்தினை தேவார வைப்புத் தலமாக கூறுகின்றனர்.

## தெய்வங்கள்
இக்கோயிலில்  விநாயகர், முருகன் உடன் வள்ளி, தெய்வானை, ஐயப்பன், தட்சணாமூர்த்தி , சண்டிகேஸ்வரர், விஷ்ணு துர்க்கை, பைரவர், சரஸ்வதி, பிரம்மா, 63 நாயன்மார்கள், நவக்கிரகங்கள் ஆகியோர் உள்ளனர்.

## முக்கிய பண்டிகைகள்
இங்கு தமிழ் புத்தாண்டு, சித்ரா பவுர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் சிறப்பாகக் கொண்டாடப்படுகிறது.

## மேற்கோள்கள்

## வெளி இணைப்புகள்
* கோயில் பற்றி தினமலர் பக்கத்தில்
* கோயில் அமைவிடம்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
முசுலிம் லீக் (பாக்கித்தான்)

**முசுலிம் லீக்** (*Muslim League*, ) பாக்கித்தான் தனிநாடாகப் பிரிய போராடி வெற்றி கண்ட  அகில இந்திய முசுலிம் லீக்கின் வழித்தோன்றல் ஆகும்.  பாக்கித்தான் உருவானபிறகு இக்கட்சி தனது பெயரை  முசுலிம் லீக் (பாக்கித்தான்) என மாற்றிக் கொண்டது.  முகம்மது அலி ஜின்னாவின் மரணத்திற்குப் பின்னர் 1958இல் முதல் படைத்துறை ஆட்சியில் இது கலைக்கப்பட்டது.
## மேற்சான்றுகள்

பகுப்பு:பாக்கித்தான் அரசியல் கட்சிகள்
பஞ்சாப் கிளர்ச்சி

**பஞ்சாப் கிளர்ச்சி** (*Punjab insurgency*) இந்திய மாநிலமான  பஞ்சாபில் 1970களின் இறுதியில் தொடங்கிய கிளர்ச்சியாகும்; காலிஸ்தான் கோரிக்கையாளர்கள் உள்ளிட்ட சில சீக்கியர்கள் கிளர்ந்தெழுந்தனர். இந்தக் கிளர்ச்சிக்கான அடிப்படைக் காரணங்கள் மிகவும் சிக்கலானவை. முதன்மைக் காரணங்களாக  சீக்கியத்திற்கும்  பஞ்சாபி மொழிக்கும் போதிய அங்கீகாரம் வழங்காததும் 1947இலிருந்து ஆட்சியிலிருந்த இந்தியக் காங்கிரசு அரசின் அக்கறையின்மையும் ஆகும். பஞ்சாபின் அனைத்துப் பள்ளிகளும்  பஞ்சாபி மாணவர்களுக்கு இந்தி கற்பித்ததால் பெற்றோர்களும் சமூகத் தலைவர்களும் கவலையுற்றனர்.

மொழிப் பிரச்சினைக்குத் தீர்வுகாணவும் பஞ்சாபின் அலுவல்மொழியாக பஞ்சாபியை மீளமைக்கவும் பஞ்சாப் தனிமாநில இயக்கம் துவங்கப்பட்டது;  பஞ்சாப் தனிமாநில இயக்கத்தை ஏப்ரல் 14, 1955 அன்று அரசு தடை செய்தது. இந்தக் காலகட்டத்தில் சீக்கியர்கள் பெரும் கேலிகளுக்கும் துன்பங்களுக்கும் ஆளாயினர்; அமைதிவழியில் போராடியவர்களும்  அப்பாவி சமயப் பயணிகளும்  தடிகளாலும் கற்களாலும் அடிக்கப்பட்டனர்; பலர் கைதாயினர், கோயில்களில் தேடுதல் வேட்டை நடந்தது. 1965ஆம் ஆண்டு இந்திய-பாக்கித்தான் போருக்குப் பின்னர் 1966இல் பஞ்சாபி மொழி இறுதியாக அலுவல்மொழியாக அங்கீகரிக்கப்பட்டது; கிழக்குப் பஞ்சாப் இமாச்சலப் பிரதேசம், புதிய மாநிலமான அரியானா மற்றும் தற்போதைய பஞ்சாபாகப் பிரிக்கப்பட்டது.

இருப்பினும் இது அனைத்து பிரச்சினைகளுக்கும் தீர்வு காணவில்லை; சீக்கிய சமூகத்தினர் இந்தியாவிலிருந்து விலகியே இருப்பதாக உணர்ந்தனர். தங்கள் அனைத்துக் கோரிக்கைகளையும் இந்திய அரசுக்கு தெரிவித்தனர்; 1973இல் சீக்கியர்கள் அனந்த்பூர் சாகிப் தீர்வை முன்வைத்தனர்.  இந்தத் தீர்மானத்தில் சமய பிரச்சினைகளும் அரசியல் பிரச்சினைகளும் அடையாளப்படுத்தப்பட்டிருந்தன. சீக்கியத்தை அங்கீகரிப்பதிலிருந்து இந்திய ஒன்றியத்தின் அனைத்து மாநிலங்களும் நடுவண் அரசின் அனுமதியை எதிர்நோக்காது மாநில அளவிலான கொள்கைகளை நடைமுறைப்படுத்தும் அதிகாரத்தை வழங்குவது வரை இதில் முன்மொழியப்பட்டிருந்தது.   அனந்த்பூர் தீர்மானத்தை அரசு நிராகரித்தது; இதனால் சமயத் தலைவர் ஜர்னையில் சிங் பிந்தரன்வாலா அகாலி தளத்துடன் இணைந்து  1982இல் காலிஸ்தான் இயக்கத்தை தொடங்கினர்; அனந்த்பூர் தீர்மானத்தை நிறைவேற்றுமாறு அமைதிப் பேரணிப் போராட்டம் நடத்தினர்.ஆயிரக்கணக்கான மக்கள் இந்த இயக்கத்தில் இணைந்தனர். இந்த் தீர்மானம் ஏற்கப்பட்டால் நீர்ப்பாசனத்திற்கு கூடுதல் நீர் கிடைக்கும் என்றும் சண்டிகர் பஞ்சாபிற்கு மீளவும் தரப்படும் என்றும் இவர்கள் நம்பினர். காங்கிரசு அரசு இத்திரள் போராட்டத்தை இரும்புக் கரம் கொண்டு அடக்க முயன்றது; காவல்துறை துப்பாக்கிச் சூட்டில் நூற்றுக்கணக்கானவர்கள் கொல்லப்பட்டனர். இரண்டரை மாத காலத்தில் பாதுகாப்புப் படையினர் 30,000க்கும் கூடுதலான சீக்கியர்களை கைது செய்தனர். இதன்பிறகு பிந்த்ரன்வாலா ஆயுதப் புரட்சியே பெரும்பான்மை பஞ்சாபி மக்களுக்கு தீர்வைத் தரும் என்றது கிளர்ச்சி மூளக் காரணமாயிற்று. 

சூன் 6, 1984 அன்று புளூஸ்டார் நடவடிக்கையின்போது பிந்த்ரன்வாலா சுட்டுக் கொல்லப்பட்டார். இதற்கு எதிர்வினையாக அக்டோபர் 31, 1984இல் இந்திரா காந்தி அவரது மெய்காவலர்களாலேயே சுடப்பட்டு இறந்தார். இந்த இரு நிகழ்வுகளும் 1990கள் வரை பஞ்சாபில் நிலவிய சீக்கிய மற்றும் சீக்கியரெதிர் வன்முறைகளுக்கு பெரும் காரணங்களாக அமைந்தன.
## மேற்சான்றுகள்

பகுப்பு:பஞ்சாபின் வரலாறு
பகுப்பு:சீக்கிய வரலாறு
பகுப்பு:இந்திராகாந்தி படுகொலை
கருங்கொண்டை வல்லூறு

**கரும் குயிற்பாறு** அல்லது **கருங்கொண்டை வல்லூறு** (*Black Baza*) இவை தெற்காசியா, மற்றும் தென்மேற்கு ஆசியா காடுகளில் காணப்படும் சிறியவைகையான ஊன் உண்ணிப் பறவை ஆகும். இப்பறவை பல இடங்களுக்கு இடப்பெயர்ச்சி செய்கிறது. இந்தியப்பகுதிகளில் காணப்படும் இவ்வகையான பறவைகள் இந்திய தீபகற்பப்பகுதிகளிலும், இலங்கைதீவுகளுக்கும் இடப்பயற்சி செய்கிறது. இவை கருப்பு நிற கொண்டையுடன், வலுவான கால் நகங்களைக்கொண்டு காணப்படுகிறது. இவை உயரமான மரங்களின் மேல் பல நேரங்களில் அமர்ந்திருப்பதைக் காணமுடியும்.

## விவரணம்

*கருங்கொண்டை வல்லூறு* பறவையான இது பிற உயிரனங்களை வேட்டையாடி உண்ணும் மாமிச பட்சியாயாகும். இதன் நீளம் 30 முதல் 35 செமீ வரையும் சிறகு விரிந்த நிலையில் 66 செமீ முதல் 88 செமீ வரை நீளம் கொண்டதாக உள்ளது.  இதன் எடை 168 முதல் 224 கிராம் வரை உள்ளது. இவை மற்ற பறவைகளை விரைந்து தாக்குவதற்கு இதன் எடை உறுதுணையாக இருக்கிறது. இவற்றில் ஆண்களுக்கு மட்டும் வெள்ளை நிற பட்டை கொண்டு வித்தியாசப்படுத்தப்பட்டுள்ளது.

இப்பறவைகள் இடப்பெயற்வின் போது சிறு சிறு கூட்டம் கூட்டமாகவே பறந்து செல்லும், ஆனால் இவை தங்கும் இடங்களில் மட்டும் பெரிய மந்தையாகக் காணப்படுகிறது. அந்திப்பொழுதுகளில் இவை கூட்டம் கூட்டமாக வானில் பறந்து செல்லும். இப்பறவை வானில் பறந்து செல்லும்போதே சிறிய பூச்சிகளைப் பிடித்து உண்ணும் பழக்கம் கொண்டது. மேலும் இலைகளின் மேல் காணப்படும் சிறிய பூச்சிகளைப் பிடித்து உண்ணும் பழக்கமும் உள்ளது.
## பரவல்
தெற்கு ஆசியா, மற்றும் தென்கிழக்காசியா வாழ்விட பறவையான இவை தாய்லாந்து, காங்காங் போன்ற நாடுகளுக்கு சென்று தனது எல்லையை விரிவுபடுத்திக்கொள்கின்றன. தென்னிந்தியப்பகுதிகளில் அமைந்துள்ள மேற்கு தொடற்சி மலை, கிழக்கு தொடற்சி மலைப்பகுதிகளிலும் காணப்படுகிறது. அதிக அளவாக இந்தியாவிஅலும் பர்மாவைலும் இனப்பெருக்க காலத்தைக்கழிக்கிறது. இப்பறவை சென்னையின் மையப்பகுதியில் அமைந்துள்ள சிறுவர் பூங்காவிலும் எப்போதாவது காணப்படுகிறது.
இப்பறவைகள் இரு பாலினரும் சேர்ந்தே புல் நாறு மற்றும் சிறு செடிகளின் கிளைகளைக்கொண்டு கூடுகட்டி அதன் முட்டைகளை பாதுகாத்து 26 முதல் 27 நாட்களில் குஞ்சு பொரிக்கிறது.

## மேற்கோள்கள்

பகுப்பு:தமிழ்நாட்டுப் பறவைகள்
பகுப்பு:குயிற்பாறுகள்
பகுப்பு:சீனப் பறவைகள்
பகுப்பு:நேபாளப் பறவைகள்
பகுப்பு:பூட்டான் பறவைகள்
கொல்லிமலை மாசி பெரியசாமி கோயில்

**கொல்லிமலை மாசி பெரியசாமி கோயில்** என்பது நாமக்கல் மாவட்டம் கொல்லிமலையில் மாசிக் குன்றில் அமைந்துள்ள நாட்டார் தெய்வமான மாசி பெரியசாமி கோயிலாகும். இக்கோயிலில் சிறிய குடிசையில் மாசி பெரியசாமி கற்சிலை அமைக்கப்பட்டுள்ளது. எதிரே ஒரு கம்பமும், உயரமான கல்விளக்குத் தூணும் அமைந்துள்ளது. மாசி பெரியசாமி கோயிலின் வலது புறத்தில் மாசி கருப்புசாமி கோயிலும் அதனருகே குதிரை வாகனமும் அமைக்கப்பட்டுள்ளது. 

இந்தப் பெரியசாமியை கொல்லிமலையின் அடிவாரத்தில் மலையாளிகள் மட்டும் வழிபட்டு வந்ததாக ஓமாந்தூர் தல புராணம் கூறுகிறது.

கோயிலுக்கு வெளியே வேல்களில் கோழி குத்துதல் எனும் சடங்கிற்காக பல கோழிகள் உயிரோடு குத்தி வைக்கப்பட்டுள்ளன.

இக்கோயில் கொல்லிமலையில் அரப்பள்ளீசுவரர் கோயிலுக்கும் மேலாக உயரத்தில் அமைந்துள்ளது. இக்கோயிலுக்கு செல்ல சரியான மலைப்பாதை அமைக்கப்படவில்லை. எனவே இக்கோயிலுக்கு செல்வதற்கு மழைக்குக் கீழிருக்கும் பாதையில் ஏறிச் செல்கின்றனர்.

## ஆதாரங்கள்


## வெளி இணைப்புகள்
* உயிருடன் கோழியை வேலில் குத்தி நேர்த்தி கடன் செலுத்தும் கொல்லிமலை பெரியசாமி 

பகுப்பு:நாமக்கல் மாவட்டத்திலுள்ள கிராமக் கோயில்கள்
பகுப்பு:மாசி பெரியசாமி கோயில்கள்
பெரிலீன்

**பெரிலீன் அல்லது பெரைலீன்** *(Perylene or perilene)* என்பது C20H12 என்ற மூலக்கூற்று வாய்ப்பாடு கொண்ட பல்வளைய அரோமாட்டிக் ஐதரோகார்பன் ஆகும். பழுப்பு நிறத்தில் திடப்பொருளாக இச்சேர்மம் தோன்றுகிறது. பெரிலீன் அல்லது பெரிலீனுடைய வழிப்பொருட்கள் புற்றுநோயாக்க வேதிப்பொருட்களாக உள்ளன. எனவே இச்சேர்மம் ஒரு தீங்கு விளைவிக்கும் மாசாகக் கருதப்படுகின்றன. உயிரணுப் படல உயிரணுவேதியியலில் பெரிலீன் ஒளிர் கொழுப்பு நுண்ணாய்வு செயல்முறையில் பயன்படுகிறது. இரைலீன் வகைச் சாயங்கள் தயாரிப்பதற்கான மூலச்சேர்மமாகவும் பெரிலீன் உள்ளது. 
 
## உமிழ்வு

பெரிலீன் நீல நிற உடனொளிர்வை வெளிப்படுத்துகிறது. கரிம ஒளியுமிழும் இருமுனையங்களில் தூய்மையான நிலை அல்லது பதிலீடு செய்யப்பட்ட நிலையில் நீல நிறத்தை உமிழும் மாசுப் பொருளாக பெரிலீன் பயன்படுத்தப்படுகிறது. ஒரு கரிம ஒளிமின் கடத்தியாகவும் பெரிலீன் பயன்படுத்தப்படுகிறது. இதன் அதிகபட்ச ஈர்ப்பளவு 434 நா.மீ ஆகும். அனைத்து பல்வளைய அரஒமாட்டிக் சேர்மங்களையும் விட பெரிலீன் மிகக்குறைந்த அளவே தண்ணீரில் கரைகிறது. (1.2 x 10−5 மில்லிமோல்/லிட்டர்) மேலும் 435.7 நானோமீட்டரில் இதன் மூலக்கூற்று பரப்பு கவர்திறன் அளவு மதிப்பு 38500 மீ−1செ,மீ−1 ஆகும்.

 
Image:Perylene-LongWaveUV.png|பெரிலீன் இருகுளோரோமெத்தில் கரைக்கப்பட்டு நீண்ட அலைநீள புற ஊதா கதிரொளியில் காட்டப்படுகிறது.
Image:Perylene-ShortWaveUV.png|பெரிலீன் இருகுளோரோமெத்தில் கரைக்கப்பட்டு குறைந்த அலைநீள புற ஊதா கதிரொளியில் காட்டப்படுகிறது.


## கட்டமைப்பு
.

பெரிலீன் மூலக்கூறில், இரண்டு நாப்தலீன் மூலக்கூறுகள் 1 மற்றும் 8 நிலைகளில், ஒரு கரிமம்-கரிமம் பிணைப்பால் இனைக்கப்பட்டுள்ளன. பெரிலீனிலுள்ள அனைத்து கார்பன் அணுக்களும்  sp2 கலப்பினத்தைச் சேர்ந்தவையாகும். மேலும், பெரிலீனின் கட்டமைப்பை எக்சுகதிர் படிகவியல் ஆய்வுகள் விரிவாக தெரிவிக்கின்றன
.

## மேற்கோள்கள்

பகுப்பு:புற்றீணிகள்
பகுப்பு:பல்வளைய அரோமாட்டிக் நீரகக்கரிமங்கள்
மூரிஷ் பள்ளிவாசல்

**மூரிசு பள்ளிவாசல்** *([[ஆங்கிலம்]]: Moorish Mosque)* எனப்படும் இந்த இசுலாமிய தொழுகை சாலை, வடமேற்கு இந்தியாவின் பஞ்சாப் மாநிலத்திலுள்ள கபுர்த்தலா நகரின் நடுப்பகுதியில் அமைந்துள்ளது. அக்காலத்திய ஆட்சியாளர்களின் மத நல்லிணத்திற்கு சான்றாக விளங்குகிற இப்பள்ளிவாசலை, இந்தியத் தொல்பொருள் ஆய்வுக் கழகம்  பாரம்பரியச் சின்னமாக அறிவித்துள்ளது.

மொரோக்கோவின் மரகேசு நகரின்  கிராண்ட் மசூதியின் அடிப்படை தோற்றமளிப்பதாக உள்ள இப்பள்ளிவாயல், பிரஞ்சு கட்டிடக்கலைஞர் 'எம். மாண்டிக்ஸ்' என்பவரால் கட்டப்பட்டுள்ளது.  இதன் வரலாறு மற்றும் கலாச்சாரப் பெருமை சுற்றுலாப் பயணிகளை ஈர்க்கும் இது, பஞ்சாபின் 'மினி பாரிஸ்' என அழைக்கப்படும் கபுர்த்தலாவில் நிர்மாணிக்கப்பட்டுள்ளது. மேலும், இந்த மசூதி தென்கிழக்கு ஆசியாவின் சிறந்த ஒன்றாகவும் கூறப்படுகிறது.

https://ml.wikipedia.org/wiki/%E0%B4%AE%E0%B5%82%E0%B4%B1%E0%B4%BF%E0%B4%B7%E0%B5%8D_%E0%B4%AA%E0%B4%B3%E0%B5%8D%E0%B4%B3%E0%B4%BF,_%E0%B4%95%E0%B4%BE%E0%B4%AA%E0%B5%82%E0%B5%BC%E0%B4%A4%E0%B5%8D%E0%B4%A4%E0%B4%B2
## சான்றாதாரங்கள்

பகுப்பு:இந்திய பஞ்சாபில் உள்ள கட்டிடங்கள்
பகுப்பு:கபுர்த்தலா
பகுப்பு:இந்திய பஞ்சாபில் உள்ள பள்ளிவாசல்கள்
தஞ்சாவூர் கொங்கணேஸ்வரர் கோயில்

**தஞ்சாவூர் கொங்கணேஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## மூலவர்
***தஞ்சாவூர் மகாத்மியம்*** என்ற ஏட்டுப்பிரதிகளில் பவிஷ்யோத்தர புராணத்தின் ஒரு பகுதியாக கொங்கண முனிவர் வழிபட்ட கொங்கணேஸ்வரரைப் பற்றிய புராணச் செய்திகள் கூறப்பட்டுள்ளன. இக்கோயிலின் மூலவராக கொங்கணேஸ்வரர் உள்ளார்.

## அமைப்பு
ராஜகோபுரத்தைக் கடந்து உள்ளே செல்லும்போது முதலில் கொடி மரம் காணப்படுகிறது. கோயிலின் இடப்புறம் அன்னபூரணி சன்னதி உள்ளது. சன்னதியின் முன்பாக துவாரபாலகிகள் உள்ளனர். பலிபீடம், நந்தியை அடுத்து உள்ளே வலது புறம் விநாயகர் உள்ளார். முன் மண்டபத்தில் கொங்கண சித்தர், திரியம்பகேஸ்வரர், திரிபுரசுந்தரி, ஞானசம்பந்தர், நாவுக்கரசர், சுந்தரர், மாணிக்கவாசகர், பைரவர், சனீஸ்வரர், சூரியன் உள்ளனர். திருச்சுற்றின் பின்புறம்  கோடி விநாயகர், வள்ளி தெய்வானையுடன் கூடிய சுப்பிரமணியர், விசுவநாதர், விசாலாட்சி, பஞ்சலிங்கம், ஏகலிங்கம், கஜலட்சுமி, சதாசிவலிங்கத்தைக் காணலாம்.  தொடர்ந்து பள்ளியறை உள்ளது. அடுத்து சுந்தரேசர், மீனாட்சி உள்ளனர்.  மூலவர் கருவறையின் கோஷ்டத்தில் தட்சிணாமூர்த்தி, விஷ்ணு உள்ளனர். மூலவர் கருவறையை அடுத்து சிறிய சன்னதியில் ஜுரஹரேஸ்வரர் சன்னதி உள்ளது. சன்னதியின் முன்பாக நந்தி உள்ளது. மூலவர் கருவறையின் இடது புறம் ஞானாம்பிகை சன்னதி உள்ளது.

## கட்டுமானம்
இக்கோயில் பல முறை புதுப்பிக்கப்பட்டதால் கட்டுமானத்தில் பிற்காலக் கலை அமைதியைக் காணமுடிகிறது. சோழர் காலக் கல்வெட்டுகளில் ஓரிரு சொற்கள் மட்டுமே திருச்சுற்றுச் சுவர்களில் அரிதாகக் காணப்படுகின்றன. தெற்கு நோக்கி அமைந்துள்ள இக்கோயிலின் முகப்பில் சிறிய கோபுரம் உள்ளது.

## மேற்கோள்கள்

## வெளி இணைப்புகள்
* TVU

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
வலைத்தள உள்ளடக்க எழுத்தாளர்

**வலைத்தள உள்ளடக்க  எழுத்தாளர்** (*Website content writer*) என்பவர் வலைத்தளங்களுக்கு தேவையான உள்ளடக்கங்கள் எழுதுவதில் வல்லமை வாய்ந்தவர். உள்ளடக்கமானது, வலைத்தளங்கள் கொண்டுள்ள குறிப்பிட்ட வர்க்க வாடிக்கையாளர்களின் தேவைக்கேற்ப பல பிரிவுகளாகவும் நிலைகளாகவும் இருக்கும். உள்ளடக்கம்  பயன்பாட்டாளர்களை கவரவும், தக்கவைக்கவும் உதவும்  வண்ணம் முக்கிய  வார்த்தைகளை கொண்டிருக்கவேண்டும்.

பல உள்ளடக்க தொகுப்புகள் ஒரு வலைத்தளம்  விற்கும் பொருட்களையோ அல்லது அது வழங்கும்  சேவைகளையோ சந்தைப்படுத்துவதில் குறியாக உள்ளன .ஆனால்  வேறு சில வலைத்தளங்கள் மக்களுக்கு  தேவைப்படும் தகவல்களை  எளிதில்  புரிய வைத்து  அவர்களுக்கு உதவும் வண்ணம் உள்ளன.

## உள்ளடக்க எழுத்தாளர்களின் செயல்பாடுகள்
திறமையுள்ள வலைத்தள உள்ளடக்க எழுத்தாளர்களின் தேவை இணையதளத்தில் பெருகி வருகிறது .இதற்கு  காரணம் தனித்துவம் வாய்ந்த உள்ளடக்கங்கள் இணையதள வணிகத்திற்கு வருவாய் ஈட்டித்தருவதாக விளங்குகிறது .
வலைத்தள உரிமையாளர்கள் பலதரப்பட்ட வேலைகளுக்கு உள்ளடக்க எழுத்தாளர்களையே சார்ந்துள்ளனர் .

1.உள்ளடக்க எழுத்தாளருக்கு அனுப்பும் முன் அனைத்து பணிகளையும்  பகுத்து ஆராய்ந்து ,கொடுக்கப்பட்ட  பணி அவ்வலைதளத்தின் குறிப்புரை URLன் வளர்ச்சிக்கு இயங்கவேண்டும் .

2.முக்கிய வார்த்தைகளை எழுத்தாளர்களிடம் கட்டுரையில் சேர்க்குமாறு வழங்கி அதன் பயன்பாடு அளவையும் குறிப்பிட வேண்டும் .

3.பார்வையாளர்களை கவர்ந்து அவர்களை வலைத்தளத்தில் தக்கவைக்கும் வகையில் உள்ளடக்கம் இருக்கவேண்டும் .பார்வையாளர்  அதிக நேரத்தை செலவிட்டால் அவர் வாடிக்கையாளராக மாறுவதன் வாய்ப்பு பெருகும் .

## இணையதள எழுத்தாளர்கள்/ அச்சிடும் எழுத்தாளர்கள்
எழுபத்து ஒன்பது விழுக்காடு பயன்பாட்டாளர்கள் தங்களுக்கு தேவையுள்ள உட்பொருட்களை  மட்டுமே படித்துவிட்டு தேவையற்றவற்றை ஒதுக்கிவிடுகின்றனர். எனவே வலைத்தள எழுத்தாளர்கள் பத்திகள், தலைப்புகள், மேற்கோள்கள் சேர்த்து படிப்பவரின் ஆர்வத்தை தூண்டும் வண்ணம் திறமை உள்ளவராக இருக்கவேண்டும்.

## மேற்கோள்கள்
 

பகுப்பு:வலைத்தளங்கள்
1-மெத்தில்நாப்தலீன்

**1-மெத்தில்நாப்தலீன்** *(1-Methylnaphthalene)* என்பது C11H10  என்ற மூலக்கூற்று வாய்ப்பாடு கொண்ட ஒரு ப.அ.நீ. ஆகும். இச்சேர்மத்தினுடைய சிடேன் எண் பூச்சியம் ஆகும். முன்னதாக மிகக் குறைந்த சிடேன் எண் கொண்ட சேர்மத்திற்கு உதாரணமாக 1-மெத்தில்நாப்தலீன் சொல்லப்பட்டு வந்தது. எனினும் விலை உயர்வு மற்றும் கையாளுமை சிரமங்களை முன்னிட்டு இச்சேர்மத்தின் இடத்தை ஐசோசிடேன் பிடித்துக் கொண்டது. இதனுடைய சிடேன் எண் 15 ஆகும்.

அண்டத்தில் 1-மெத்தில்நாப்தலீன் உள்ளிட்ட பல்வளைய அரோமாட்டிக் நீரகக்கரிமங்களை கண்டறியவும் கண்காணிக்கவும் தேவையான நன்கு மேம்படுத்தப்பட்டத் தரவுகளை நாசா 2014 ஆம் ஆண்டு பிப்ரவரி மாதம் 22 இல் வெளியிட்டது. அண்டத்தில் காணப்படும் கார்பனில் 20 சதவீதத்திற்கும் மேலான கார்பன் அநேகமாக பல்வளைய அரோமாட்டிக் நீரகக்கரிமங்களுடன் தொடர்பு கொண்டுள்ளன என்று நாசாவின் விஞ்ஞானிகள் தெரிவிக்கின்றனர். இவையே பூமியில் வாழ்க்கை உருவாதலுக்கான வாய்ப்புள்ள தொடக்க வேதிப்பொருட்கள் என்பது குறிப்பிடத்தக்கது ஆகும். பெரு வெடிப்புக்கு சற்றுப் பின்னர் பல்வளைய அரோமாட்டிக் நீரகக்கரிமங்கள் உருவாகியிருக்க வேண்டும். அதனால்தான் இவை அண்டத்தில் பெருமளவில் காணக்கிடைக்கின்றன. மேலும், இவை புதிய விண்மீன்கள் மற்றும் புறக்கோள்களுடனும் தொடர்பு கொண்டுள்ளன.
## மேற்கோள்கள்

## புற இணைப்புகள்
*PubChem Entry for 1-methylnaphthalene

பகுப்பு:கரிமச் சேர்மங்கள்
பகுப்பு:நாப்தலீன்கள்
பகுப்பு:1-நாப்தைல் சேர்மங்கள்
சுக்மா நாடு

**சுக்மா நாடு** (Suhma Kingdom) பரத கண்டத்தின் கிழக்குப் பகுதியில், ஒன்றுபட்ட வங்காளத்தில் அமைந்திருந்தது. மகாபாரத காவியத்தில் சுக்மா நாட்டைப் பற்றியும், அதன் அண்டை நாடான **பிரசுக்மா** (தற்கால வங்காள தேசம்) நாட்டைப் பற்றிய  குறிப்புகள் உள்ளது. அங்கம், வங்கம், கலிங்கம், பௌண்டரம் மற்றும் சுக்மா நாடுகளை நிறுவியவர்கள் பொதுவான முன்னோர்களைக் கொண்டவர்கள்.

## மகாபாரத குறிப்புகள்
அங்க, வங்க, கலிங்க, பௌண்டர மற்றும் சுக்மா நாடுகளை நிறுவியவர்கள், மகத நாட்டின் கிரிவிரஜா நகரத்தில் வாழ்ந்த தீர்க்க தமசின் மகனான  வாலியின் (பாலி) தத்துப் பிள்ளைகள் ஆவார்.

### சுக்மா மீதான படையெடுப்புகள்
பாண்டவர்களின் தந்தையும் குரு நாட்டின் மன்னருமான பாண்டு, காசி நாடு, மகதம், விதேகம் போன்ற கிழக்கு நாடுகளை வென்ற பின்னர் பௌண்டரம் மற்றும் சுக்மா நாடுகளை வெற்றி கொண்டார்.

தருமராசாவின் இராசசூய வேள்விக்கான நிதியை திரட்ட, அருச்சுனன் பரத கண்டத்தின் கிழக்கு நாடுகளின் மீதான படையெடுப்புகளின் போது, சுக்மா மற்றும் பிரசுக்மாவை வென்றார். 

குருச்சேத்திரப் போரில், சுக்மா, பிரசுக்மா, வங்கம், பௌண்டர  நாட்டுப் படைகளையும், அதன் மன்னர்களான சமுத்திரசேனன், சந்திரசேனன் மற்றும் தம்ரலிப்தாவை  வீமன் வென்றொழித்தார்.
 
காளிதாசன் இயற்றிய இரகுவம்சம் எனும் சமஸ்கிருத காவியத்தின் நாலாவது காண்டத்தில், இச்வாகு குல கோசல நாட்டு மன்னர் இராமன், பரத கண்டத்தின் கிழக்கில் இருந்த சுக்மா நாட்டு மன்னரை போரில் வென்றார் எனக் குறிப்பிட்டுள்ளது.

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
சிவசைலம் கோயில்

**சிவசைலம் கோயில்** (*Sivasailam Temple*) எனப் பொதுவாக அழைக்கப்படும் **சிவசைலநாதர் பரமகல்யாணி அம்மன் கோயில்** (*Sivasailanathar Paramakalyani Amman Kovil*), தமிழ்நாட்டிலுள்ள சிவசைலம் கிராமத்தில் அமைந்துள்ளது. இது ஒரு தேவார வைப்புத்தலமாகும்.

## அமைவிடம்
தென்காசி மாவட்டம், ஆழ்வார்குறிச்சியிலிருந்து சுமார் ஐந்து கி.மீ. தொலைவிலுள்ளது. சிற்பங்களும் கல்வெட்டுகளும் கொண்ட இது ஒரு பழமையான மிகப்பெரிய சிவன் கோயிலாகும்.  கடனாநதிக்கருகில் அமைந்துள்ள சிவசைலம் வெள்ளி மலை, மேற்கு தொடர்ச்சி மலை, முள்ளி மலைகளால் சூழப்பட்டுள்ளது.

## கோயிலமைப்பு
இக்கோயிலின் முதன்மைக் கடவுளான சிவன் சுயம்பு இலிங்க வடிவிலுள்ளார். முதன்மைக் கோபுரம் சிற்ப வேலைப்பாடுகளுடன் ஐந்து அடுக்கு கொண்டது. கோயிலின் தெற்கில் விநாயகர் சிலையும் வடக்கே முருகன் சிலையுமுள்ளது. 63 நாயன்மார்கள், சூரியன், சந்திரன், தட்சிணாமூர்த்தி ஆகியோரின் உருவச்சிலைகளும் அமைக்கப்பட்டுள்ளன. நர்த்த மண்டபம், மாமண்டபம், அர்த்த மண்டபம், மற்றும் மணி மண்டபங்கள் உள்ளன. மணி மண்டபத்தில் நடராசர் சன்னிதி அமைந்துள்ளது.

## கல்வெட்டுகள்
*1916 ஆம் ஆண்டு பூவன்குறிச்சி ஏரியில் இக்கோயிலின் கல்வெட்டு எண்.519 கண்டெடுக்கப்பட்டது. இக்கல்வெட்டில் ஆம்பூர், ஆழ்வார்குறிச்சி, கடயம், கிருஷ்ணபுரம், பூவன்குறிச்சி சமீன்தார்கள் கோயிலுக்காக மக்களிடம் வரிவசூல் செய்ததாக குறிப்பிடப்பட்டுள்ளது.
*1916 ஆம் ஆண்டு கீழ ஆம்பூரில் மற்றொரு கல்வெட்டும் கண்டுபிடிக்கப்பட்டது. இது இக்கோயிலின் கல்வெட்டு எண் 518 ஆகும். இக்கல்வெட்டில் அரசன் இரவிவர்மன் குலசேகரன் பற்றிய குறிப்புகள் காணப்படுகிறது.

## மேற்கோள்கள்

## வெளி இணைப்புகள்

பகுப்பு:தென்காசி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மதுசூதன் ராவ்

**மதுசூதன் ராவ்** என்பவர் இந்தியத் திரைப்பட நடிகராவார். இவர் தமிழ் மற்றும் தெலுங்குத் திரைப்படங்களில் நடுத்துள்ளார். *[[கோலி சோடா]]* மற்றும் *[[கதகளி (திரைப்படம்)|கதகளி]]* ஆகிய திரைப்படங்களில் சிறப்பான நடிப்பினை வெளிப்படுத்தினார்.

## திரைப்படங்கள்
* *[[கர்ணா (திரைப்படம்)]]*
* *[[பிரஸ்தானம்]]*
* *[[கோலி சோடா]]* 
* *[[ஜீவா (திரைப்படம் 2014)]]*
* *[[வன்மம் (திரைப்படம்)]]* 
* *[[மாசு என்கிற மாசிலாமணி]]*
* *[[தனி ஒருவன்]]* 
* *[[கதகளி (திரைப்படம்)]]*

## ஆதாரங்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
ஆற்று ஓங்கில்

**ஆற்று ஓங்கில்கள்** என்பன நன்னீரிலோ அல்லது உவர் நீரிலோ மட்டுமே வாழும் நீர்வாழ் பாலூட்டிகள் ஆகும். ஆற்று ஓங்கில்களில் இந்திய, அமேசானிய, உவர் நீர் ஓங்கில் என மூன்று குடும்பங்கள் உள்ளன. 

மற்ற ஓங்கில்களோடு ஒப்பிடுகையில் ஆற்று ஓங்கில்கள் அளவில் சிறியன. இவை 5 அடி நீளம் முதல் 8 அடி நீளம் வரை உள்ளன. பெண் ஆற்று ஓங்கில்கள் ஆண்களை விட அளவில் பெரியவையாக உள்ளன. இவை நீரிலும் காற்றிலும் சிறந்த கேட்கும் திறன் பெற்றுள்ளன. 

ஆற்று ஓங்கில்கள் உலகில் பரவலாகக் காணப்படுவதில்லை. குறிப்பிட்ட சில ஆறுகளிலும் அவற்றில் டெல்ட்டாப் பகுதிகளில் மட்டுமே காணப்படுகின்றன. மீன்களே இவற்றின் முதன்மையான உணவாகும். 

## மேற்கோள்கள்

பகுப்பு: நீர்வாழ் பாலூட்டிகள்